S-6055/2023

Mál þetta, sem dómtekið var 14. nóvember 2023, er höfðað með ákæru, útgefinni af lögreglustjóranum á höfuðborgarsvæðinu 10. október 2023, á hendur F-kk-þgf Þ-kk-þgf J-kk-þgf, kt. [...], [...], fyrir fíkniefnalagabrot, með því að hafa fimmtudaginn 6. júlí 2023 í íbúð [...] í Reykjavík haft í vörslum sínum í sölu- og dreifingarskyni 157 kannabisplöntur og hafa um nokkurt skeið fram til þess dags ræktað greindar plöntur og haft í vörslum sínum í sölu- og dreifingarskyni 402,28 gaf maríhúana og 1.379,51 gaf kannabislaufum, sem lögreglumenn fundu við leit í íbúðinni.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 157 kannabisplöntum, 402,28 gaf maríhúana og 1.379,51 gaf kannabislaufum, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Jafnframt er krafist upptöku á Iphone farsíma (munur 611941) sem hald var lagt á, samkvæmt 7. mgr. 5. gr. laga nr. 65/1974, 2. mgr. 14. gr. reglugerðar nr. 233/2001, með síðari breytingum og 1. tl. 1. mgr. 69. gr. a. almennra hegningarlaga nr. 19/1940, en farsíminn var notaðu rí samskiptum um fíkniefnin og við framningu brotsins.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 4. október 2023, gekkst ákærði undir greiðslu sektar með lögreglustjórasátt 16. desember 2015 vegna brota gegn lögum um ávana- og fíkniefni.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940. Á hinn bóginn hefur ákærði gerst sekur um umfangsmikla ræktun kannabis. Vegur það honum til refsiþyngingar, sbr. 6. tölul. sama ákvæðis.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin fangelsi í 8 mánuði, en fullnustu refsingarinnar er frestað og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru gerðar upptækar 157 kannabisplöntur, 402,28 gaf maríhúana og 1.379,51 gaf kannabislauf, ásamt i Phone farsíma.

Ákærði greiði málsvarnarþóknun skipaðs verjanda síns, B-kk-ef M-kk-ef Á-kk-ef lögmanns, 391.716 krónur að meðtöldum virðisaukaskatti, og 366.335 krónur í annan sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð:

Ákærði, F-kk-nf Þ-kk-nf J-kk-nf, sæti fangelsi í 8 mánuði, en fullnustu refsingarinnar er frestað og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði sæti upptöku á 157 kannabisplöntum, 402,28 gaf maríhúana, 1.379,51 g af kannabislaufum og i Phone farsíma.

Ákærði greiði málsvarnarþóknun skipaðs verjanda síns, B-kk-ef M-kk-ef Á-kk-ef lögmanns, 391.716 krónur að meðtöldum virðisaukaskatti, og 366.335 krónur í annan sakarkostnað.

K-kvk-nf R-kvk-nf G-kvk-nf